ভারতে অনুপ্রবেশের চেষ্টা, ১৫ জন পাক জেলেকে গ্রেফতার গুজরাটে

ওয়েবডেস্ক- বিহারে (Bihar) ভোটার তালিকা সংশোধন (Voter list correction) করার সময় দুই পাক মহিলা নাগরিকের সন্ধান পাওয়া গেছে। যারা দীর্ঘদিন ধরেই বিহারের ভাগলপুরে রয়েছেন। এসআইআর (SIR), পাক জঙ্গি অনুপ্রবেশ, পাকিস্তানের নানা ধরনের হুমকি থেকে হুঁশিয়ারির মধ্যে ফের ভারতে অনুপ্রবেশের চেষ্টা (Attempted infiltration into India) । এবার জলপথ।

প্রায় ১৫ জন পাকিস্তানি জেলে (Pakistani jail)  গ্রেফতার করা হয়েছে। রবিবার বিএসএফ (BSF)  ও ভারতীয় উপকূল রক্ষী বাহিনী (Indian Coast Guard)  যৌথ অভিযান চালিয়ে এই জেলেদের পাকরাও করে। গুজরাটের কচ্ছ অঞ্চলের ভারত-পাকিস্তান সমুদ্র সীমান্তের এই ঘটনা ঘটেছে বলে খবর।

বিএসএফের গোয়েন্দা সূত্রে খবর পেয়েই শনিবার কোরি খাড়ি এলাকায় তল্লাশি অভিযান চালানো হয়। বিএসএফ এবং ভারতীয় উপকূল রক্ষী বাহিনীর এই যৌথ অভিযানে নেতৃত্ব দেন সেনাকর্তা অশোক কুমার, অমিত কুমার, অনুরাগ গর্গ ও এস কুমার। তাদের সঙ্গে এই অভিযানে অংশ নেন আরও ৮ জন বিএসএফ জওয়ান ও ভারতীয় নৌ বাহিনীর তিন সদস্য। গোয়েন্দা মারফত খবর পেয়ে, অভিযানকারী দলটি এদিন সকালে লাক্কি নালা জেটি থেকে একটি জাহাজে রওনা হয়ে ওই এলাকায় যায়। সেখানে অভিযান চালিয়ে ১৫ জন পাক জেলেকে গ্রেফতার করা হয়েছে। তাদের জিজ্ঞাসবাদ করা হচ্ছে। অভিযুক্তরা নিজেদের জেলে বলেই পরিচয় দেয় বলেই জানা যাচ্ছে। এদের সকলের বয়স ২০ থেকে ৫০-এর মধ্যেই। তাদের ইঞ্জিনচালিত দেশি নৌকাটিকেও বাজেয়াপ্ত করা হয়েছে। ওই নৌকা থেকে প্রায় ৬০ কেজি মাছ ও নয়টি বড় জাল উদ্ধার হয়েছে। সেইসঙ্গে সমুদ্রে দীর্ঘ সময়ে থাকার জন্য প্রচুর পরিমাণে রসদ ও জ্বালানিরও সন্ধান পাওয়া গেছে। ধৃত পাকিস্তানিদের কাছ থেকে একটি মোবাইল ফোন এবং ২০০ টাকার মতো পাকিস্তানি মুদ্রাও উদ্ধার করা হয়েছে। সব কিছুই বাজেয়াপ্ত করা হয়েছে।

আরও পড়ুন-  সহকারি নিরাপত্তা উপদেষ্টার পদে আধাসেনার প্রাক্তন প্রধান

প্রসঙ্গত, অপারেশন সিঁদুরের পর থেকে বারবার সীমান্তে অনুপ্রবেশের চেষ্টা চালিয়ে গেছে পাকমদত পুষ্ট জঙ্গিরা। ভারতীয় সেনার তৎপরতায় সেই প্রচেষ্টা ব্যর্থ হয়েছে। কড়া নজরদারি বজায় রেখেছে ভারতীয় সেনা।

দেখুন আরও খবর-